Cuneiform Tablet Kt a/k 1258b (FS Alp 31f.)
Cuneiform tablet, dated to the Old Assyrian Period (ca. 1950-1850 BC).
Genre: legal challenge
Transliteration:
{d}NIN.ŠUBUR-ba-ni a-na i-šar-ki-da-a-šur iṣ-ba-at-ni-a-tí-ma um-ma {d}NIN.ŠUBUR-ba-ni-ma ba-am u₄-ma-ma a-na kà-ni-iš lu nu-ṣí-ma me-eḫ-ra-at ku-nu-ki-im ša a-bi-kà lu-kà-li-im um-ma i-šar-ki-da-a-šur-ma u₄-ra-am ṣa-ḫe-er-tám ú a-li-tí-iš lu nu-ṣí um-ma {d}NIN.ŠUBUR-ba-ni-ma šu-ma a-li-tí-iš lá ta-dí-nam 0.33333 ma-na 8 GÍN KÙ.BABBAR ú ṣí-ba-sú ḫu-bu-ul a-bi₄-kà ša i-na ṭup-pì-šu ḫa-ar-mì-im i-ri-ḫu ta-ša-qá-lam lá ta-tù-wa-ar-ma a-na ku-nu-ki-im ša a-bi-kà lá ta-na-pu-uš um-ma i-šar-ki-da-a-šur-ma šu-ma lá a-tí-ṣí lá a-tù-wa-ar-ma a-na ku-nu-ki-im ša a-bi-a lá a-na-pu-uš um-ma i-šar-ki-da-a-šur-ma ú šu-ma a-ta iš-tí-a lá ta-ta-lá-ak 5 ma-na KÙ.BABBAR ta-ša-qá-lam ú ṭup-pá-kà i-mu-a-at um-ma {d}NIN.ŠUBUR-ba-ni-ma lá-áš-qú-ul ú ṭup-pí li-mu-ut a-na a-wa-tim a-ni-a-tim ú-bar-tum ša ḫa-na-ak-na-ak i-dí-ni-a-tí-ma IGI šu-ga-ri-a-e ša a-šur ší-bu-tí-ni ni-dí-in IGI LUGAL-sú-en₆ IGI a-šur-e-mu-qí ku-ra DUMU <gap> en-na-sú-en₆ tap-pá-i-ni